ให้แฟนทายยาคุมฉุกเฉินไป 5วันก่อน วันนี้มีเลือดออกมากระปิดกระปแยสีน้ำตาล ปวดท้องเล็กน้อยเป้นๆหายๆ ประจำเดือนยังไม่มา อันนี้ใช่เอฟเฟคของยาหรือป่าวครับ
สวัสดีค่ะ ผลข้างเคียงของการทานยาคุมฉุกเฉินได้แก่ เวียนศรีษะ คลื่นไส้ อาเจียน ปวดท้อง ปวดศรีษะ เจ็บเต้านม และมีเลือดออกผิดปกติจากช่องคลอดในช่วงเวลา 1 สัปดาห์หลังกินยา โดยอาจออกแบกะปริดกะปรอย หรือออกมามีปริมาณเยอะ เลือดที่ออก อาจออกได้นาน 1 ถึง 4 วันส่วนประจำเดือนจริงๆ ของรอบเดือนนั้น มักมาในช่วงเวลาเดิม หรือบางรายอาจมาเร็วหรือมาช้ากว่าปกติก็ได้ดังนั้นเลือดกะปริดกะปรอยสีน้ำตาล ที่ออกหลังทานยาไป 5 วัน อาจเป็นผลข้างเคียงของยาคุมฉุกเฉินได้ หรืออาจเป็นเลือดที่ออกก่อนที่จะมีประจำเดือนจะมาจริงๆ (หากเป็นช่วงเวลาที่ประจำเดือนควรจะมา)อย่างไรก็ตาม ยาคุมฉุกเฉิน ไม่สามารถป้องกันการตั้งครรภ์ได้ 100% ดังนั้นหากเลยกำหนดวันเวลาที่ประจำเดือนควรจะมา แต่ยังไม่มีเลือดประจำเดือนมา ควรตรวจหาการตั้งครรภ์ด้วยค่ะ